Sting blev smidt ud af [[The Four Horsemen (wrestling)|The Four Horsemen]] d. 6. februar 1990 ved [[Clash of the Champions|Clash of the Champions X: Texas Shootout]], efter han nægtede at opgive den VM-titelkamp, som han havde gjort sig fortjent til ved [[Starrcade]]. Det genstartede dermed fejden mellem [[Ric Flair]] og Sting. Senere samme aften blev Sting dog alvorligt skadet i en kamp mod [[The Four Horsemen (wrestling)|The Four Horsemen]], og [[Lex Luger]] erstattede Sting i fejden med Ric Flair de næste par måneder. Efter seks måneders pause hvor Lex Luger ikke havde været i stand til at vinde [[NWA World Heavyweight Championship|VM-titlen]] fra [[Ric Flair]], vendte Sting tilbage til ringen og besejrede den regerende verdensmester i en VM-titelkamp ved [[The Great American Bash]] d. 7. juli 1990. Det var Stings første VM-titelsejr. Sting forsvarede VM-titlen efterfølgende mod [[Ric Flair]] og [[Sid Vicious]]. Ved [[Starrcade 1990]] forsvarede han VM-titlen mod en maskeret mand med navnet [[Ric Flair|The Black Scorpion]]. Efter Sting havde vundet kampen, viste det sig, at det var Ric Flair med en maske.
Levende_personer